PAHAYAGAN NG PARTIDO KOMUNISTA NG PILIPINAS 
PINAPATNUBAYAN NG 
MARXISMO-LENINISMO-MAOISMO 


ANG 
#b Kayan 


Espesyal na Isyu Hulyo 4, 2001 


Ipinagdiriwang ng masa 
ang pagpaparusa 
kay Colonel Aguinaldo 


lang minuto lamang matapos paru- 
sahan ng isang tim ng Fortunato 
Camus Command ng BHB si Col. 
Rodolfo Aguinaldo, malayo agad 
ang inabot ng balita tungkol dito. Para 
sa laksang biktima ng kahayupan ni 
Aguinaldo, wala nang ibang balitang i 
mas nakasisiya kaysa sa pagkapataw ng i i bH 
parusang kamatayan sa kinamumuhiang 
salot na pasista. 
Si Aguinaldo ay dating koronel ng PC 
at naging pulitikong tinaguriang “buwitre 
ng Cagayan”. Pero mas nakilala siya sa 


Siya ang pinakalarawan 


ng kinamumuhiang kaaway, 
sukdulang anti-mamamayan 
at kontra-rebolusyonaryo, 


buong bansa sa mahaba at madugong kontra- anti-komunista at militarista. 
rebolusyonaryo at anti-mamamayang rekord Kaalinsabay, maamo 
niya bilang nangungunang lumalabag sa siyang ahente ng mga 
karapatang-tao, tumotoryur at berdugo ng imperyalista, malaking 
mga bilanggong pulitikal at iba pang rebo- panginoong maylupa 


lusyonaryo at masa. at kumprador. 

Pinagbayaran niya ang marami 
niyang utang na dugo sa rebolusyo- 
naryong kilusan at mamamayan noong 
gabi ng Hunyo 12, 2001, sa mismo 
niyang “balwarte” sa Tuguegarao City. 
Ang pagparusa sa kanya ay malaon 
nang kinapanabikan ng mamamayan. 

Ang buong buhay ni Colonel 
Aguinaldo ay inilaan sa pagtatanggol ng 
naghaharing bulok na sistema. At ginawa 
niya ito sa pinakabulok, pinakamasama 
at pinakakasuklam-suklam na mga 
paraan. Sa matagal na panahon, naghasik 
si Aguinaldo ng pasistang lagim at 
nagpakawala ng maruruming taktikang 
psywar laban sa mamamayan ng 
Cagayan, Apayao at iba pang lugar. Siya 
ang pinakalarawan ng kinamumuhiang 
kaaway, sukdulang anti-mamamayan at 
kontra-rebolusyonaryo, anti-komunista 
at militarista. Para sa mamamayang 
dumanas ng kahayupan ni Aguinaldo, isa 
siyang demonyong nagkatawang-tao. 

Sa kabilang panig, si Aguinaldo ay 
isang bayani para sa mga imperyalista, 
malaking panginoong maylupa at kum- 
prador. Bilang pagtatanggol sa kanya, 
isinumbat minsan ng isang upisyal ng 
CIA na “Maaari kayong matulog nang 
ligtas at mahimbing dahil sa mga taong 
tulad ni Rodolfo Aguinaldo”. 

Tulad ng inaasahan, ikinagalit at 
ikinatakot ng mga naghaharing uri sa 
bansa at ng kanilang imperyalistang 
amo ang kamatayan ng kanilang 
pinagkakatiwalaang berdugo na si 
Aguinaldo. Ang buhay at halimbawa 
ng mga demonyong mala-Hitler tulad 
ni Aguinaldo ay sadyang nais nilang 
parangalan at palaganapin. Bagay itong 
mahalaga sa kanila sa harap ng 
lumalaking banta sa kanilang paghahari 
bunga ng mabilis na sumusulong na 
rebolusyonaryong kilusan. 

Mula ngayon, di na sila kailanman 
makatutulog nang mahimbing. 


Madugong rekord laban 
sa masa sa Cagayan 
at Apayao 


oong dekada 1980, nanungkulan bilang upisyal- 

| N | paniktik si Aguinaldo at kalaunan ay naging project 
officer ng kontra-rebolusyonaryong programang 
tinaguriang “Oplan Katatagan sa Cagayan” na plano at 
nasa mando ng CIA. Direktang kinanlong si Aguinaldo ng 


kanyang amo na si Juan Ponce Enrile, na noo’y hepe sa 
depensa ng diktador na si Ferdinand Marcos. 


Sa pagpapatupad ng “Oplan Katatagan” noong unang hati 
ng dekada 1980, di bababa sa 350,000 magsasaka at kanilang 
mga pamilya mula sa mahigit 300 baryo ng Cagayan at Apayao 
ang sapilitang pinalikas mula sa kanilang mga tahanan, bukid 
at lugar ng hanapbuhay . Taumbaryo sila sa mga minisipalidad 
ng Gattaran, Lasam, Sto. Niño, Lallo, Rizal, Buguey, Alcala, 
Amulung, Baggao, Peñablanca at Piat sa Cagayan at sa mga 
munisipalidad ng Flora, Luna, Conner at Pudtol sa Apayao. 
Pininid sila sa malahayup na kundisyon sa maraming hamlet 
(gwardyadong pook konsentrasyon) sa paligid ng mga kampong 
militar ng AFP, PC at Integrated Civilian Home Defense 
Forces. 

Ulul na ulol sina Enrile at 
Aguinaldo na puksain ang “insur- 
hensya”. Ang pagsalbeyds, pagtor- 
tyur, pagmamasaker, maramihang 
pagpapalikas at psywar ay sadyang 
isinagawa upang takutin ang mama- 
mayan, wasakin ang mga rebolus- 
yonaryong organisasyon, sawatain 
ang kanilang militansya at pawiin 
ang matutunog na tagumpay sa rebo- 
lusyong agraryo sa Cagayan. Halos walang baryo sa Cagayan 
at Apayao ang hindi naapektuhan ng pagiging buhong nina 
Aguinaldo at ng kanyang mga kasapakat sa militar, pulis at 
pwersang paramilitar. 

Noong Disyembre 1980, trak-trak ng mga militar sa 
pamumuno ni Aguinaldo ang dumagsa sa maraming baryo 

Notoryus na tortyurer ng 5th CSU 


P agkatapos na pagkatapos niyang makapagtapos 
sa Philippine Military Academy (PMA) noong 
1972, ang second lieutenant pa lamang noon 
na si Aguinaldo ay itinalaga sa 5 Constabulary 
Security Unit o 35?” CSU. Responsable ang 5t 
CSU sa pagkaaresto, pagtortyur at pagpatay sa 
maraming kadre ng Partido at aktibista sa panahon 
ng pasistang diktadurang Marcos. Halos isang 
dekada siya sa pusakal na yunit na iyon. Sa 
panahong naroroon siya, si Aguinaldo ang naging 
isa sa pangunahing tagatoryur ng mga bilanggong 
pulitikal na napapasakamay ng 5” CSU (kahit na 
ibang yunit ang nakaaresto at nagkukulong). Ilan 
sa kanila ay sina: 


e Jose Ma. Sison (inaresto at tinortyur noong 
1977): 


e Jose “Pete” Lacaba at Bonifacio Ilagan (1974): 


e Johann Baroso, Nenita Evangelista-Luneta at 
ang kanyang tatlong-taong-gulang na anak na si 


upang iutos ang maramihang paglikas. Binantaan 
nilang papatayin ang sinumang sumuway sa kanila. 
Hinakot ang kalalakihan, kababaihan, mga bata at 
mga hayup sa bukid. Sapilitan silang pinaglakad nang 
maraming kilometro sa mapuputik 
na dasdas sa kabundukan tungo sa 
malalaking kalsada, sentrong bayan 
at hamlet na gwardyado ng mga 
kampo militar. Maraming sanggol at 
matatanda ang namatay sa gayong 
pagpapahirap. 

Subalit sama-samang lumaban ang 
mamamayan. Sa mga hamlet sa Lallo, 
Cagayan, araw-araw na nagrali ang 
mamamayan sa may national highway 
at nananawagan ng tulong mula sa mga taga-bayan at 
mga dumaraan. Pinetisyon nila ang lokal na gubyerno 
na kagyat at ligtas silang pahintulutang makabalik 
sa kanilang mga baryo. Matatag silang naggiit ng 

Ningning (dinukot at pinatay noong 1977): 


e Magkapatid na Franco, Ernesto at Domingo 
Luneta (inaresto at tinortyur noong 1974): 


e Purificacion Pedro (nasugatan sa engkwentro 
at dinala sa ospital, kung saan siya ginahasa 
at natagpuang nakabigti, pinalabas na nagpaka- 
matay siya), 


e Edgar Jopson (inaresto at tinortyur noong 1978): 


e Dr. Juan Escandor (dinukot noong 1983, 
natagpuan ang bangkay na nakasuksok ang 
kanyang brief sa loob ng bungo, ang dinukot 
ding kasama niyang si Yolanda Gordula ay hindi 
na natagpuan): 


e Marco Palo (inaresto noong 1982, itinakbo sa 
V. Luna Memorial Hospital na halos patay na 
matapos matinding tinortyur ni Aguinaldo), at 


e Venerando Villacillo (dinukot noong 1985, pinatay, 
sinunog ang bangkay at itinapon sa bangin). 


indemnipikasyon at umani ng suporta mula sa mas 
maraming mamamayan. Ang alkalde noon na si 
Aladino Dupaya ay walang nagawa kundi pagbigyan 
ang makatarungang mga kahilingan ng mamamayan. 

Sa Masi, Rizal sa Zinundungan 
Valley, ang mga hinamlet na katu- 
tubong Malaweg ay sumuway sa AFP. 
Tumakas sila sa binakurang kampo at 
bumalik sa kanilang mga tahanan at 
bukid. Libu-libong mga magsasaka at 
mag-aaral sa Gattaran ang naglunsad 
ng mga martsa-rali, pasan ang mga 
kabaong upang iprotesta ang masaker 
ng mga bata sa Naddungan at iba pang 
mga baryo. 

Sa harap ng patuloy na pagbugso ng militanteng 
kilusang masa sa rehiyon at ng panawagan para 
sa isang pambansang boykot laban sa huwad na 
eleksyong presidensyal ni Marcos noong 1981, nag- 


wala si Aguinaldo at ang kanyang mga tauhan. 
Walang katulad sa nakaraan ang pagdami ng mga 
kaso ng panonortyur, pananalbeyds, masaker at iba 
pang kahayupang isinagawa ng mga pasista laban sa 
mamamayan ng Cagayan at Apayao. Mas marami at 
mas malawak na mga lugar ang idineklarang “no 
man’s land” (bawal sa tao). Pinagsusunog ang mga 
bahay, pinagwawasak ang mga bukid at pananim. 
Hinaras, inaresto, ibinimbin, tinortyur at hinalay 
ang mga pinagsususpetsahang myembro ng mga 
rebolusyonaryong organisasyong masa. 

Batay sa kanyang utos, ang mga tropa ng 
17? IB-PA at ng 51“ PC 
Ranger Battalion ay puma 
tay ng puu-puong sibil- 
yang pinaghihinalaang 
sumusuporta sa rebolus- 
yonaryong kilusan. Sa 
bayan pa lamang ng 
Lasam, 47 katao ang 
pinaslang. 

Nagtanghal si Agui- 
naldo ng isang “mara- 
mihang pagsuko” ng 150 
sibilyan at kamag-anak ng mga mandirigma ng BHB 
sa Gattaran noong 1983. Upang mapilitan silang 
“sumuko”, una'y iniutos niya ang pagdukot sa mga 
anak ng mga kilalang mandirigma ng BHB. Ang mga 
sibilyan ay pinilit na magprisinta ng sarili bilang mga 
“surenderi” at pagkatapos ay inilista bilang kasapi 
ng CHDF o civilian informer, kapalit ng buhay at 
pansamantalang kalayaan. 

Pilit na pinadalo ang taumbaryo sa mga miting 
na ipinatawag ni Aguinaldo. Pinapila at isa-isang 
ininterogeyt. Pilit silang pinagbibigay ng pangalan 
ng mga kamag-anak nila sa BHB. Walang pagod na 
hinaras ni Aguinaldo at kanyang mga tauhan ang 
mga natukoy nilang pamilya o malapit na kamag- 
anak ng mga mandirigma ng BHB. Pinipilit na ipag- 
kanulo o pasukuin ang kanilang mga kamag-anak sa 
BHB. 

Ang mga tumanggi sa ganito ay paulit-ulit na 
hinahataw ng dos por dos. Hindi ligtas sa ganito 
maging ang kababaihan at mga bata. Ang mga anak ng 
mga mandirigma ng BHB ay dinukot at dinala sa mga 
kampo militar at ang kababaihan ay ginahasa o pina 


pr 


kikialaman ni Aguinaldo upang makapaghasik 
ng intriga sa kanilang mga asawa at kamag- 
anak. Marami ang nagtaglay ng malalang 
sikolohikal na troma dahil sa gayong mga 
dinanas sa kamay ni Aguinaldo. 

May ilang surenderi na binuo bilang 
pribadong hukbo ni Aguinaldo, ang tina- 
guriang “Cagayan 100”. Ginamit niya ang 
grupong paramilitar na ito bilang pwersang 


kontra-rebolusyonaryo, 
personal na badigard 
at goons para sa maru- 
ming pamumulitika at 
eleksyon. 

Nang bumagsak 
ang diktadurang Mar- 
cos noong 1986, agad 
na itinalaga si Col. 
Rodolfo Aguinaldo 
bilang provincial com- 
mander ng Philippine 
Constabulary sa Caga- 
yan at bilang hepe sa 
paniktik ng PC Recom 
2. “Gantimpala” ito 
sa paglahok niya sa 
EDSA 1. 

Pagkatapos nito'y 
kaagad rin siyang 
lumahok sa mga tang- 
kang kudeta laban sa 
rehimeng Aquino 
noong 1987 at 1989. 
Noong 1990, sa tulong 
ng kanyang “Cagayan 
100,” naglunsad si 
Aguinaldo ng sariling 
kunwang kudeta sa 


Walang katulad sa 
nakaraan ang 
pagdami ng mga 
kaso ng panonortyur, 
pananalbeyds, 
masaker at ibang 
pang kahayupang 
isinagawa ng mga 
pasista laban sa 
mamamayan ng 
Cagayan at Apayao. 
Pinagsusunog ang 
mga bahay, 
pinagwawasak ang 
mga bukid at 
pananim. Hinaras, 
inaresto, ibinimbin, 
tinortyur at binastos 
ang mga 
pinagsususpetsahang 
myembro ng mga 
rebolusyonaryong 
organisasyong masa. 


Tuguegarao, na humantong sa pagpatay sa 
noo'y tagapagsalita ng AFP na si Col. Oscar 
Florendo. Tumalilis si Aguinaldo, inabandona 
ang kanyang “Cagayan 100” at “nagtago” hang- 
gang sa inabswelto siya ni Fidel Ramos. Ang 
kaso laban kay Aguinaldo hinggil sa pagpatay 
kay Colonel Florendo ay hindi umusad sa mga 


reaksyunaryong korte. 

Pasistang naging pulitikong warlord 


ahil sa kanyang pagla- 
hok sa mga bigong tang- 
kang kudeta, batid ni 


Aguinaldo na hindi na siya 
kailanman maaaring magheneral. 
Nagbitiw siya sa militar. Upang 
lalong yumaman at makahawak 
ng poder, ang pinakamabilis na 
rutang bukas sa kanya ay ang 
pagiging pulitiko. 

Mula nang dumapo siya sa 
Cagayan noong dekada 1980, 
matagal na niyang pinaghandaan 
ang gayong posibilidad. Kung kayat 
“pinagwapo” niya ang kanyang 
sarili, nagpundar ng goons at armas, 
nagkamal ng salapi, naglunsad ng 
paninirang-puri at pagliligpit ng 
kanyang mga magiging kalaban sa 
darating na mga eleksyon. 

Ang kanyang mga armas, goons, 
salapi, taktikang psywar, suportang 
militar at “special operation” upang 
ipapatay ang kanyang magiging 
pinakamalakas na kalaban, ang 
nagtiyak sa mga tagumpay noon ni 
Aguinaldo. Ang mga yunit pang- 
kombat ng AFP, armor, mga baril 
at pasilidad ng AFP ay minobilisa 
para suportahan ang kanyang mga 
ambisyon sa pulitika. 

Noong una siyang tumakbo 
sa pagka-gobernador, pinahimpil 
niya ang kanyang mga armored 
personnel carrier malapit sa mga 
presinto na nasa mga distrito at 
bayan ng kanyang kalaban. Ang 
mga botante ay tinakot at sinuhulan 
ng mga tauhan ni Aguinaldo sa 
pamamagitan ng pagtutok ng mga 
baril na may P100 papel na 

nakakabit sa kanyon ng mga ito. 

Ang kampanya ni Aguinaldo 
ay tinustusan sa kalakhan ng mga 
Koumintang, na kanyang g. 
tuwirang nilapitan para sa 
ganitong kasunduan. Kapalit 
ng malaking halagang kanyang 
tinanggap, hinayaan ni Aguinaldo 
ang mga Taiwanese na malayang 
makapasok sa Cagayan at magsa- 
gawa ng iligal na pangingisda, 
iligal na rekrutment at ismagling. 

Bago ang eleksyon ng 1990, 
pinakana ni Aguinaldo ang pag- 
patay kay Tito Dupaya, na noo'y 
nagbabalak na tumakbo muli sa 
eleksyon. Ito'y dahil malakas na 
kalaban si Dupaya, na hindi matalo 
kahit ni Enrile noong dekada 1970. 
Ang gayong madudugong “operas- 
yong elektoral” ang tatlong beses 
na nagluklok kay Aguinaldo bilang 
gubernador, at pagkatapos, bilang 
kongresman ng ikatlong distrito ng 
Cagayan mula 1998. 

Mula nang maging upisyal siya 
ng AFP, at laluna nang siya'y 
naging provincial commander ng 
PC at sa kalauna'y naging buru- 
kratang kapitalista, nagsimula na 
siyang magkamal ng yaman. Naka- 
pagkamal siya ng mga ari-arian 
sa pamamagitan ng pangangamkam 
ng lupa, pangingikil, korapsyon at 
sa pamamagitan din ng mga sin- 
dikatong kriminal na pinamumunuan 
ng pinakamatataas na upisyal ng 
militar at burukrasyang sibilyan 
(tingnan ang kaugnay na artikulo). 

Nang siya'y maging provincial 
commander ng Cagayan, binuo niya 
kasama ni Col. Tirso Gador ang 


ISLACABA (Isabela, Laguna, 
Cagayan, Cavite, Batangas) Jueteng 
Connection. Dito niya nakasosyo 
ang alkalde noon ng Calauan, 
Laguna at hari ng hweteng sa 
naturang prubinsya na si Antonio 
Sanchez. 

Bukod sa malaking kita ni 
Aguinaldo sa hweteng, “Mr. Ten 
Percent? ang patalikod na 
katawagan sa kanya ng mga 
kunsesyunaryo sa logging dahil 
pilit din niya silang pinagbabayad 
ng 10% ng kita ng mga kumpanya 
sa pagtotroso sa Cagayan. 

Isa sa mga negosyanteng 
kanyang kinwartahan ay si Don 
Augusto Uy, ang may-ari ng 
Tropical Wood Industries Inc. 
(TPWI). Bukod sa pangungulekta 
sa kanyang bahagi sa ganansya, 
ginamit ding base ni Aguinaldo 


REKORD NG KATIWALIAN NI AGUINALDO 


Hweteng. Hinawakan kaagad ni Aguinaldo ang 
kontrol sa operasyon ng hweteng sa Cagayan 
pagkaupo na pagkaupo niya bilang gobernador. 
Ang mga hari ng hweteng sa lalawigan ay 
naglagay sa kanya ng umaabot sa P500,000 bawat 
buwan. Pinatakbo rin niya ang ISLACABA Jueteng 
Connection. 


Pagtotroso. Mula sa nakagawiang 10%, hiningi 
ni Aguinaldo mula nang siya'y maging gobernador 
ang 20% hanggang 30% ng tubo ng mga kunses- 
yunaryo sa pagtotroso. Kontrolado niya ang Sta. 
Teresita Wood Industries Inc. na nagkakahoy 
sa Lasam at Paco Valley. Ito'y sa kabila ng 
madalas niyang pangangalandakang laban siya sa 
pagtotroso. 


Ismagling. Ang mga iligal na pagpupuslit ng tao 
at droga ay regular na nagaganap mula sa Taiwan 
patungo sa mga munisipyo ng Buguey at Sta. Ana 


sa babaying Pasipiko ng Cagayan. Kasama ni 
Aguinaldo sa sabwatang ito ang panlalawigang 
PNP, ang Philippine Navy at Philippine Coastguard, 
ang mga alkalde ng Buguey at Sta. Ana at ang 
Alien Control Office ng Cagayan. 

Ang malalaking isdang nahuhuli ng mga 


barkong pangisdang Taiwanese sa loob ng teri- 
toryong tubig ng Cagayan ay dinadala sa Sta. Ana 
para sa iladuhin. Matapos maalisan ng lamang- 
loob ang mga isda ay pinalalamnan ng mga iligal 
na droga gaya ng shabu at cocaine bago ibyahe. 


Pagbibyahe ng marijuana. Kasama ng kanyang 
mga kasapakat na sina “Conrado Balweg 
(pinarusahan ng BHB noong Disyembre 1999) at 
Abrino Aydinan ng Kordilyera, si Aguinaldo ay 
nagpatakbo ng isang tubong lugaw na negosyo ng 
pagbebenta ng marijuana sa mga pusher sa Baguio, 
Zambales at Metro Manila. 


Iligal na rekrutment. Tinulungan ni Aguinaldo 
ang iligal na rekrutment ng mga mangingisdang 
Cagayano na magtrabaho sa mga barkong 
pangisdang Taiwanese bilang mga aprentis na 
mangingisda. Sa kabila ng kakarampot na upa, 
pinatawan ni Aguinaldo ang bawat rekrut ng 
halagang P500 bawat buwan habang may bisa 
ang kontrata. Subalit wala siyang anumang ginawa 
tuwing ang mga Cagayano, na ginamit ng mga 
Taiwanese sa iligal na pangingisda at pagbibiyahe 
ng droga, ay hinuhuli, ikinukulong at binibitay sa 
ibang bayang Asyano. 


ang TPWII sa kanyang paniniktik. 
Sapul nang maluklok sa poder, 
trinato ni Aguinaldo na kanyang 
sarili ang tesorerya ng lalawigan 
at ang iba pang pag-aari ng 
pamahalaang panlalawigan. Ang 
materyales para sa konstruksyon 
na nabili nang mura sa Maynila 
ay palagiang pinapatungan ng 
halaga sa kanyang mga ulat upang 
maibulsa niya ang natitira. 
Kaakibat ng pamimili sa mga 
primera klaseng lupain sa pama- 
magitan ng perang galing sa 
hweteng, ginamit ni Aguinaldo ang 
mga kagamitan at materyales pang- 
gusali ng gubyerno para itayo at 
imantini ang Oasis, isang mama- 


6 


haling resort. 

Noong kalagitnaan ng dekada 
1990, sinampahan ng kasong kati- 
walian si Aguinaldo sa Sandigan- 
bayan dahil sa di maipaliwanag na 
hinantungan ng halagang P1 milyon 
mula sa badyet ng Cagayan. 


Ang pagkatalo at kamatayan 
ni Aguinaldo 

Noong eleksyon ng Mayo 2001, 
muling ginamit ni Aguinaldo ang 
kanyang subok nang taktikang psy- 
war, pananakot at pamimili ng 
boto. Maging sa Tuguegarao City, 
binantaan niya ang bawat kapitan ng 
barangay na hayagang sumusuporta 
sa kanyang kalaban o kaya'y hindi 


hayagang sumusuporta sa kanyang 
pagkakandidato. 

Nabahala siya sa malawakang 
pagkakaisang nakatuon laban sa 
kanya. Kayat pilit niyang pinag- 
uugnay ang hayag na kilusang orga- 
nisasyon sa mga armado at lihim na 
pwersa ng PKP, BHB at NDF. Tulad 
ng inaasahan, malisyoso niyang 
inatake ang gawaing pakikipag- 
alyansa at mga mobilisasyon ng 
rebolusyonaryong kilusan. Subalit 
nabigo ang lahat ng mga ito. 

Tambak ang pagkatalo ni 
Aguinaldo sa eleksyon. Nanalo 
di lamang ang kanyang karibal 
sa reaksyunaryong pulitika. Ang 
progresibong partidong Bayan 

Muna na palaging binabatikos 
niya sa madla, ay nagkamit 
din ng matunog na tagumpay 
sa eleksyon sa prubinsya at sa 
buong bansa. Hudyat ang mga 
ito ng nalalapit nang pagbagsak 
ni Aguinaldo at pagwawakas ng 
kanyang mga kalupitan. 

Nilikha ni Aguinaldo para sa 
sarili ang kabantugang walang- 
pagkatalo. “Agila ng Cagayan” 
ang paghumaling niya sa sarili, 
halaw mula sa isang pelikulang 
ginawa upang patanyagin ang 
isang pasista. Nag-armas siya 
kaliwa't kanan at pinaligiran niya 
ang kanyang “pugad” ng san- 
tambak na pulis at militar. Ang 
kanyang sukdulang pagkatakot 
ay nagbunsod sa kanyang mag- 
latag ng susun-suson na sistemang 
panseguridad sa paligid niya at 
ng kanyang bahay. Humantong 
pa siya sa pagkakalat ng katawa- 
tawang istorya na mayroon siyang 
anting-anting na tumitiyak sa 
kanyang kaligtasan at naglubid 
siya ng mga kwento tungkol sa 
kanyang kawalang-kamatayan at 
pagiging isang “maalamat”. 

Sa kahuli-hulihan, wala 
itong laban sa parusang kamata- 
yan na ipinataw sa kanya ng 
rebolusyonaryong kilusan at ng 
masa. Ang “muog na bakal” 
ni Aguinaldo, pulutong ng mga 
armadong badigard at implu- 
wensya ng kanyang mga kasama- 
han sa militar at pulitika, at 
maging ang kanyang gawa- 
gawang agimat ay hindi naka- 
pagligtas sa kanya. 

Ang kanyang kamatayan ay 
isang malaking tagumpay ng 
rebolusyonaryong kilusan at ng 
mamamayan. 


Operasyong pagparusa kay Aguinaldo 


Walang muog 

ang mga reaksyunaryo 
na di mabubuwag 

ng rebolusyon 


inatutunayan ng matagumpay na operasyong pagparusa kay 
[Pesne Aguinaldo na kahit gaano pa kakapal ang bakal na 

ipambabalotng mga kaaway ng bayan sa kanilang sarili, mayroong 
paraan upang punitin ito ng punglo ng rebolusyonaryong hustisya. 


Kaya nga't ang paggawad ng kaparusahan kay Aguinaldo ay 
naghahatid ng malawakang takot sa mga reaksyunaryo at pasistang may 
pinakamabibigat na kasalanan sa mamamayan. Hindi na sila kailanman 
makatutulog nang mahimbing. Walang muog ang mga reaksyunaryo na di 
mabubuwag ng rebolusyon. 

Ang matagumpay na operasyon ng Fortunato Camus Command 
ay inspirasyon sa lahat ng mga rebolusyonaryo, laluna para sa mga 
mandirigma ng BHB. May espesyal na kabuluhang pag-aralan at halawan 
ng aral ang operasyong paggawad ng kaparusahan kay Aguinaldo upang 
maisakatuparan ang katarungan sa iba pang may mabibigat na kasalanan 
sa mamamayan. 


Ang muog ni Aguinaldo 

Batid ni Aguinaldo na marami siyang mabigat na krimen, laluna sa 
masa at sa rebolusyonaryong kilusan, na alam din niyang buhay niya 
mismo ang katumbas. Kaya naging lagi siyang maingat sa kanyang 
personal na kaligtasan at pagkilos. 

Saan man siya magpunta, hindi nawawala ang kanyang mga personal 
na badigard, kasama ang armadong pulis at militar. Sa panahon ng 
eleksyon noong Abril-Mayo, walong armadong goons na galing sa Bataan, 
limang tauhan ng SWAT na armado ng M14 at M16, maliban pa sa isang 
tim ng pulis, ang laging nakabantay sa kanya kahit sa loob ng kanyang 
bahay. Bihira siyang pumunta sa mga baryo para mangampanya. Ang mga 
tauhan niyang bayaran ang kanyang pinakilos. Minsan, sumaglit siya sa 
miting sa isang baryo ng Tuguegarao City sa kasagsagan ng kampanya, 
pero nagsalita lamang nang ilang sandali sa harap. Dali-dali siyang umalis 
dahil sa pangambang bibirahin ng kanyang kalaban. 

Sa mga nakaraang eleksyon, nangampanya si Aguinaldo sa mga baryo 

habang sakay ng armored personnel carrier (APC), 
kasama ang ilang kumpanyang tropa ng AFP, PNP 
at CAFGU dahil takot na parusahan ng isparo yunit, 
maambus o maisnayp ng BHB o ng kanyang mga 
kalaban sa pulitika. 

Nagpalipat-lipat siya ng tirahan sa Maynila, Ilocos 
at Cagayan. Kahit sa Cagayan, hindi sa iisang bahay 
nakatira si Aguinaldo. Lagi siyang may nakabantay na 
mga armadong badigard, kahit hanggang sa pagpasok- 
labas sa pintuan niya. 

Pumwesto siya sa apartment na halos katabi ng 
kwartel ng pulisya sa Tuguegarao City Hall (nasa 
malapit na dulo ng kalye ang hedkwarters ng 111th 
PNP Company, 200 metro ang layo sa apartment). 
Wala nang ibang pasukan at lusutan sa mga apartment 
doon kundi sa maliit na iskinita, na laging sarado ang 
gate at laging binabantayan ng kanyang mga badigard 
(tingnan ang dibuho sa pahina 9). Sa pintuan, dalawang 
malaking aso ang bubungaran kapag bubuksan ang 
maliit na bakod papasok sa apartment ni Aguinaldo 
sa dulo ng iskinita. Hindi siya gaanong lumalabas. 
Ngunit, hindi rin naman tumatagal nang isang linggo 
ay lumilipat muli siya ng bahay. 

Mayroon siyang mga bayarang paniktik na nakakalat 
sa kanyang paligid at nanghaharas sa mga nagagawi 
doon na “bagong mukha”. Pati ang dalawang matandang 
babaeng taga-Tuao na naka-bag at dumalaw sa 
kababayan nilang may-ari ng isang apartment sa 
iskinitang iyon ay mismong si Aguinaldo ang nangharas. 
Pinaghahalughog ang dala nilang bag at pinagbintangang 
“paniktik” ng kalaban niyang pulitiko na si Manuel 
Mamba ng Tuao. Lagi siyang nambubulyaw at nang- 
haharas sa mga kapitbahay, kaya galit sa kanya ang 
mga naninirahan sa iskinitang iyon. Hinamon nga ni 
Mamba, na hindi iboboto si Aguinaldo kahit mismo ng 
mga nakatira sa katabing-apartment niya. 

Ipinalaganap din ni Aguinaldo sa matagal na 
panahon ang psywar at paghahambog na siya'y hindi 
kailanman matatalo ng kanyang mga kalaban, maging 
ng rebolusyonaryong pwersa, na siya raw ay “mahal 
ng masa”, na “kaibigan niya” ang BHB, na mayroon 
daw siyang “agimat”. 


Malaking butas ng “karayom” 
Gaano man kaingat at kalakas si Aguinaldo ay 


may kahinaan pa rin siya. Ito ay madaling napag- 

aralan ng mga pwersang nagkahon sa kanya, na mga 
Marxistang gumamit ng materyalismong diyalektikong 
pagsusuri. 

Sa kanyang rekord, walang karanasan si Aguinaldo 
sa malapitang pakikipaglaban (close quarter combat) 
at ang nakakaharap lamang niyang mga mandirigma 
ng BHB at kadre ng Partido sa malapitan ay iyong 
nakaposas o sumuko na sa kanya. Mahusay siya sa 
psywar, pero hindi sa kombat. Minsan noong dumaan 
siya na nakakotse sa Baybayog, Alcala sa araw ng 
palengke at sandaling tumigil doon, nahimatay ang 
“Agila ng Cagayan” dahil may nakalapit sa kotse 
niyang isang magsasakang may bitbit na bayong. 
Inakala niyang kabilang ito sa isparo yunit ng BHB na 
maggagawad sa kanya ng kaparusahan. 

Sa pagtatangka niyang iba-ibahin ang tirahan at 
sa kanyang di pagtagal sa iisang lugar, mas madaling 
napadrunan ang kanyang mga pagkilos. Sa ilang 
panahong pagsubaybay, natuklasan ang padron ng 
kanyang pag-alis at pagbalik, kung anong araw at 
anong oras ito, sino ang kasama, sino ang inuuwian, 
sino ang badigard, ano ang dalang baril, paano ang 
lakad palabas at papasok, saan pumaparada ang 
sasakyan, gaano kalayo ang mga gwardya at ano 
ang layunin ng kanilang panghaharas sa mga bagong 
mukha sa paligid. Natantya na kung ilang metro ang 
magiging layo sa kanya ng mandirigmang operatiba, 
ilang segundo ang maaaring itagal ng labanan. 

Isang matibay na matibay na lungga niya ang 
kanyang apartment sa kalyeng Magallanes dahil 
malapit ito sa mga kampo ng kaaway, iisa ang pasukan 
at labasan at makipot ang daanan. Dito na siya 
nagtagal nang mahigit 10 taon dahil tiwala siya sa 
kanyang seguridad doon. Hinaharas, minamanmanan 
at inaalam pa rin nila ang mga pumapasok na tao 
at hindi nawawala ang mga badigard ni Aguinaldo 
sa loob at paligid ng apartment. Pero, hindi nila 
nagawang pigilan ang paninirahan ng mga tao sa 
mga katabing apartment. Doon pumwesto ang tim ng 
Fortunato Camus Command. 

Matapos siyang pag-aralan at ikahon, naging madali 
ang pagkasa ng isang operasyon na isasagawa ng isang 
maliit na yunit. Sa loob lamang ng 24 oras na itinakdang 
paghihintay, naparusahan ng tim ng BHB si Aguinaldo 
habang papasok ito sa bakod ng kanyang apartment. 
Sa loob lamang ng ilang segundong aksyon, nabulagta 

ISKETS NG GINANAPAN NG PAGPARUSA KAY AGUINALDO 

si Col. Rodolfo Aguinaldo, pati ang kanyang alalay na 
nagtangkang manlaban. Sumaklolo ang dalawa pang 
armadong tauhan niya sa labas ng bakod. Pero, agad 
silang nalusutan ng mga kasama sa pamamagitan ng 
panlalansi at bilis ng paglayo sa lugar. 

Sa loob ng ilang sandali, nawalan na ng saysay 
ang napakaraming tsekpoynt na inilagay ng kaaway sa 
mga daanan. 

Batay sa mahusay na pagpadron sa target, detal- 
yadong impormasyon, at mabilis na pagsubaybay at 
pagsusuri sa mga bagong datos, madaling naitakda 
at tuluy-tuloy na napino ang konsepto ng operasyon, 
taktika sa kombat at rehersal ng pwersa. Tiniyak 
ang panahon at lugar kung saan matatamo ang 
sorpresa, lokal na superyoridad, at presiso't mabilis 
na pagkilos ng mga operatiba para sa opensa at ganap 
na tagumpay sa pagpaparusa kay “Agui” hanggang 
sa ligtas na pag-atras ng buong pwersa mula sa 
bunganga ng kaaway. 

Samantala, lahat din ng kakayaning iambag ng 
masa at mga pwersang nakaugnayan ay nagpuno sa 
mga kakulangan, at naging salalayan sila ng tim mula 
umpisa hanggang matapos ang operasyon. 

Naipakita muli ng BHB ang kakayahan nitong 
“lumusot sa butas ng karayom” o “pumasok at lumabas 
sa bunganga ng buwaya” para ipatupad ang mga 
tungkulin nito sa masa at rebolusyon. 

1 Rodolfo Aguinaldo 

2 SPO1 Joel Garro, badigard 

3 badigard 

4 babaeng kasama ni Aguinaldo 
5 sasakyan ni Aguinaldo 

6 tim ng BHB 

7 apartment ni Aguinaldo 


—* direksyon ng pag-atras ng tim 
ng BHB 


Nagsisilbing maningning na tagumpay ng 
mamamayan at rebolusyonaryong kilusan sa rehiyon 
at sa buong bansa ang pagparusa kay Aguinaldo. 

Gayunman, marami pang katulad niyang sagad- 
saring pasista ang kailangan pang singilin sa kanilang 
marami ring utang na dugo sa rebolusyonaryong 
kilusan at sa mamamayan, dulot ng mga ginawa 
nilang pagpapahirap, pagsasalbeyds, pananakot at iba 
pang paglabag sa mga karapatang-tao mula pa noong 
panahon ng diktadurang Marcos. Nangunguna na rito 
ang mga Marcos. Kabilang na rin dito ang iba pa 
ring mga kasama niya sa PC/PNP, AFP, NICA/NISA 
(National Intelligence Coordinating Agency/ National 
Intelligence Security Agency), DND at iba pang bahagi 
ng reaksyunaryong sandatahang pwersa, mga yunit- 
paniktik at grupong paramilitar ng mga ito. 

Walang ginawang anumang mapagpasyang hak- 
bangin ang sunud-sunod na reaksyunaryong rehimeng 
pumalit sa diktadurang Marcos para positibong 
tugunan ang matagal nang mga karaingan ng mama- 
mayan para maiwasto ang mga karumal-dumal na 
pasistang krimen at panagutin ng mga maysala. 
Tanging ang Bagong Hukbong Bayan at ang 
rebolusyonaryong kilusan ang nakapagbibigay at 
patuloy na umaako ng responsabilidad para sa 
paggagawad ng hustisya sa ganitong mga krimen sa 
rebolusyon at sa mamamayan. 


